ТЕСТОВИ ЗАДАЧИ ВЪРХУ МИТОВЕ, ПРЕДАНИЯ И ЛЕГЕНДИ

1. Кое твърдение НЕ е вярно?

а) Митовете са народни разкази

за богове и герои, създадени преди хиляди години.

б) Преданията и легендите са народни умотворения, в основата на които стои действително историческо събитие или личност, но в развитието на действието се намесват свръхестествени сили или пък се случва някакво чудо.

в) Всяка легенда, предание или мит има само един-единствен вариант и той се разпространява, без да се променя.

2. Каква е основната идея, залегнала в древногръцкия мит „Орфей и лирата му"?

а) Пред силния и богатия всеки се прекланя.

б) Действената сила на истинското изкуство (в частност - музиката) е толкова огромна, че може да накара дори „ камъните да се движат, дърветата да се накланят, а реките да променят течението си".

в) Пред физическата красота благоговеят хора, зверове и птици.

3. В кой древногръцки мит се заклеймяват алчността и сребролюбието?

а) „Орфей и лирата му";

б) „Златният Мидас";

в) „Дедал и Икар".

4. Подвизите на кой легендарен герой се възвеличават в английски предания и легенди?

а) Вилхелм Тел;

б) Робин Худ;

в) Крали Марко.

5. Как според легендите Крали Марко се е сдобил с юнашка сила?

а) като е сукал самодивско мляко;

б) наследил я е от своя юначен баща;

в) бил благословен с тази сила от наречниците (орисниците).

6. Кое е невероятното в легендата „Крали Марко и конят Шарколия"?

а) че след смъртта на Марковия баща кобилата му се върнала у дома сама;

б) че кобилата е скрила в гривата си сабята на убития крал Вълкашин;

в) че майката на Крали Марко е скрила сабята в една пещера.

7. „Осъмска легенда" започва така: „Някога, в стари времена, планината Хем родила..." Коя планина в древни времена се е наричала Хем?

а) Средна гора;

б) Рила;

в) Стара планина.

8. Бели Осъм (герой от „Осъмска легенда") пръв пристигнал до Дунава, защото:

а) си избрал по-лек и удобен път;

б) криволичел бавно и упорито, като заобикалял непроходимите места;

в) му помагала цялата природа.

9. В кое изречение от „Осъмска легенда" е скрита пословица за силата на майчината любов?

а) Деца, аз съм вече стара, нямал/ сили да храня и двамата.

б) Като го видяла такъв, на старата планина й дожаляло.

в) Каменна била Хем, но майчиното сърце е милостиво дори когато е о камък.

10. В легендата „Царев връх" се разказва за живота и духовните добродетели на:

а) цар Петър;

б) Св. Иван Рилски Чудотворец;

в) бедния български народ.